stanford-oval/wikipedia huggingface dataset:
יאגי (טייפון)

| --- | --- |

 תאריך התחלה:  31 באוגוסט 2024 
 תאריך סיום:  9 בספטמבר 2024 
 משך האסון:  31 באוגוסט 2024 – 9 בספטמבר 2024 (10 ימים) 
 הרוגים:  784 
 פצועים:  2,154 
 
סופת הטייפון יאגי עולה ליבשה מעל היינאן ב-6 בספטמבר
טייפון יאגי (בוייטנאמית: Bão Yagi), ידוע בפיליפינים כאנטנג, היה ציקלון טרופי רב עוצמה וקטלני, אשר פגע בפיליפינים, דרום סין, וייטנאם, לאוס, תאילנד ומיאנמר, בתחילת ספטמבר 2024. יאגי, שפירושו עֶז או קבוצת הכוכבים של מזל גדי ביפנית, הוא הסופה האחת עשרה שזוכה לכנוי רשמי, הטייפון האלים הראשון ברמת חוּמרה 5 (הגבוהה ביותר) של עונת הטייפונים השנתית. אחת הסופות טייפון העזות ביותר שפגעו בצפון וייטנאם, הטייפון החזק ביותר שפגע בהיינאן במהלך הסתיו המטאורולוגי והחזק ביותר מאז רמסון ב -2014 . זוהי אחת מארבע הסופות הבודדות שהוגדרו רמה 5 שתועדו בים סין הדרומי, לצד פמלה ב-1954, רמסון ב-2014 וראי ב -2021.
השילוב של יאגי ומונסון הדרום מערבי הוביל לגשמים עזים מעל לוזון, וגרם לשיטפונות נרחבים באזורים שונים. מצפה הכוכבים של הונג קונג פרסם אזהרת סערה ברמה 8 כאשר הטייפון יאגי התקרב. האי הסיני היינאן חווה גשמים קיצוניים ולמעלה מ-57,000 מבנים נפגעו. לקראת סופת הטייפון יאגי נסגרו בתי ספר ושירותי תחבורה באזורים שנמצאים במסלול הסופה. בווייטנאם, שנפגעה הקשה ביותר יותר מ-50,000 בתים ניזוקו ונרשמו מאות הרוגים ואלפי פצועים, כאשר רוב הנפגעים נפגעו ממפולות. שרידי יאגי גרמו גם להצפות נרחבות ולהרוגים במיאנמר, לאוס ותאילנד.
הערות שוליים

↑  הקשה באסיה מתחילת השנה, נעמי רחליס, ערוץ 14, ספטמבר 2024
↑  סופת טייפון ענקית בווייטנאם - מאות הרוגים ונעדרים, חדשות 0404, ספטמבר 2024
דייוויד ס. גויר

| --- | --- |

גויר, 2013
 לידה:  22 בדצמבר 1965 (בן 58) אן ארבור, ארצות הברית 
 מדינה:  ארצות הברית 
 לאום:  ארצות הברית ארצות הברית
 עיסוק:  במאי, תסריטאי, מפיק, כותב קומיקס ומחבר רומנים
 מקום לימודים:  אוניברסיטת דרום קליפורניה, בית הספר לקולנוע של אוניברסיטת דרום קליפורניה 
 שפות היצירה:  אנגלית 
 תחום כתיבה:  קומיקס
 סוגה:  גיבורי-על ועוד
 תקופת הפעילות:  מ-1990
 
דייוויד סמואל גויר (באנגלית: David Samuel Goyer, נולד ב-22 בדצמבר 1965) הוא כותב קומיקס, מפיק, במאי, תסריטאי ומחבר רומנים אמריקאי-יהודי.
קורות חיים

גויר נולד באן ארבור, מישיגן שבארצות הברית, לאם יהודייה ממוצא ליטאי שגידלה לבדה אותו ואת אחיו ג'ף. כשלמד בבית ספר מקומי אף נרדף על ידי חבריו ללימודים בשל יהדותו ("הרבה ילדים הכו אותי בתור ילד, והאשימו אותי שרצחתי את ישו... הבנתי שאני שונה מאוד... גדלתי עם תחושה שיש לי תג סימון"). לאחר מכן התחנך בבית ספר עברי.[דרושה הבהרה] כשהיה בן 10 עלתה אמו לזמן קצר לישראל וגרה עם שני בניה במשך כמה חודשים בירושלים, בטרם חזרו לארצות הברית.
בוגר אוניברסיטת דרום קליפורניה, סיים את המכללה לאמנויות הטלוויזיה והקולנוע בשנת 1988.
קריירה

גויר מכר את תסריטו הראשון לסרט "בשליחות החוק", בו כיכב ז'אן-קלוד ואן דאם, בשנת 1989.
גויר כתב מספר תסריטים בהתבסס על חוברות קומיקס, ביניהם באטמן מתחיל, האביר האפל, פלאש, גוסט ריידר, העורב: עיר המלאכים, בלייד, בלייד 2, בלייד: טריניטי (אותו גם ביים), דוקטור סטריינג' וניק פיורי. הוא השתתף בכתיבת חוברות בסדרת חברת הצדק של אמריקה מבית DC קומיקס, שהחלה בהרצה באוגוסט 1999. הוא עזב לאחר חוברת מספר 51, ואותו החליף הכותב ג'ף ג'ונס.
גויר חיבר את הרומנים הבאים יחד עם מייקל קאסוט(Michael Cassutt):
Heaven's Shadow (2011)
Heaven's War (2012)
Heaven's Fall (2013)
פילמוגרפיה > קולנוע

| שנה | שם | במאי | תסריטאי | מפיק |
| --- | --- | --- | --- | --- |
| 1990 | בשליחות החוק | לא | כן | לא |
| 1991 | קיקבוקסר 2 | לא | כן | כן |
| 1992 | Demonic Toys | לא | כן | לא |
| 1993 | Arcade | לא | כן | לא |
| 1994 | השליטים | לא | כן | לא |
| 1996 | The Crow: City of Angels | לא | כן | לא |
| 1998 | עיר אפלה | לא | כן | לא |
| 1998 | בלייד | לא | כן | לא |
| 2002 | בלייד 2 | לא | כן | כן |
| 2004 | בלייד: טריניטי | כן | כן | כן |
| 2005 | באטמן מתחיל | לא | כן | לא |
| 2007 | הנעלם | כן | לא | לא |
| 2008 | האביר האפל | לא | כן | לא |
| 2011 | גוסט ריידר: רוח הנקמה | לא | כן | כן |
| 2012 | עלייתו של האביר האפל | לא | כן | לא |
| 2019 | שליחות קטלנית: גורל אפל | לא | כן | כן |
| 2021 | קרניים | לא | לא | כן |
| 2024 | אות משמיים: הסימן הראשון | לא | לא | כן |
| יפורסם בהמשך | מעורר השאול | לא | כן | כן |
פילמוגרפיה > טלוויזיה

| שנה | שם | במאי | תסריטאי | מפיק | יוצר |
| --- | --- | --- | --- | --- | --- |
| 1997 | Perversions of Science | לא | לא | כן | לא |
| 1997 | Sleepwalkers | לא | כן | כן | כן |
| 2000 - 2001 | FreakyLinks | לא | לא | כן | כן |
| 2005 | Threshold | כן | כן | כן | לא |
| 2006 | בלייד: הסדרה | לא | כן | כן | כן |
| 2009–2010 | פלאש פורוורד | כן | כן | כן | כן |
| 2014–2015 | קונסטנטין | לא | לא | כן | כן |
| 2021–הווה | המוסד | לא | כן | כן | כן |
| יפורסם בהמשך | סנדמן | לא | כן | כן | לא |
פילמוגרפיה > משחקי וידאו

| שנה | שם | הפצה | סדרת משחקים |
| --- | --- | --- | --- |
| 2010 | Call of Duty: Black Ops | Activision | Call of Duty |
| 2012 | Call of Duty: Black Ops II | Activision | Call of Duty |
| 2020 | Call of Duty: Black Ops Cold War | Activision | Call of Duty |
| 2018 | Star Wars: Secrets of the Empire | Disney Interactive Studios | Star Wars |
| 2019 | Vader Immortal: A Star Wars VR Series | Disney Interactive Studios | Star Wars |
הערות שוליים

↑  "a lot kids beat me up, saying that I killed Christ. I was very consciously different... I grew up with something of a chip on my shoulder."
↑  A chat with David Goyer, David Goyer interview, FlashForward, Blade, Dark City, ויל האריס, 13 בנובמבר 2009
↑  Jewish Journal,(הקישור אינו פעיל, 6.11.2021) מייקל אושנקר, 28 במרץ 2002
| --- | --- |
בקרת זהויות :  NLI: 987007403017005171  PLWABN: 9810532538505606  BIBSYS: 5044079  BNE: XX1258705  BnF: cb13344174q (data)  GND: 136486185  ISNI: 0000 0001 1679 4173  LCCN: nb98038363  MusicBrainz: 72d85a86-d4d9-4df3-bda6-c457089143fd  NKC: osa2012734846  NLK: KAC201502979  NTA: 283566949  RERO: 02-A011780243  SNAC: w6mk751f  SUDOC: 057611386  VIAF: 80821643   WorldCat (עם VIAF): 80821643
יגל

| --- | --- |

מדינה: ישראל ישראל
מחוז: המרכז
מועצה אזורית: שדות דן
גובה ממוצע: ‎40 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,101 תושבים
 מפת מיקום  מפה דינמית   (למפת גוש דן מוגדלת) יגל(למפת גוש דן רגילה) יגל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יגל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יגל31°59′19″N 34°52′44″E﻿ / ﻿31.988659646442°N 34.8789609865367°E﻿ / 31.988659646442; 34.8789609865367  heמפת היישובים של מועצה אזורית שדות דן (in English: Sdot Dan Regional Council) באדום - יגל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

יָגֵל הוא מושב במחוז המרכז בישראל ליד העיר לוד וליד נמל התעופה בן-גוריון השייך למועצה אזורית שדות דן. המושב תחום מצפון וממזרח על ידי כביש 1, ממערבו מושב אחיעזר ומדרומו המושב זיתן. יגל נמצאת כ-40 מ' מעל פני הים.
מקור השם

שם היישוב לקוח מספר תהילים, פרק י"ד, פסוק ז': "מִי יִתֵּן מִצִּיּוֹן יְשׁוּעַת יִשְׂרָאֵל בְּשׁוּב ה' שְׁבוּת עַמּוֹ יָגֵל יַעֲקֹב יִשְׂמַח יִשְׂרָאֵל". המושב נקרא בתחילה לוד ב'.
היסטוריה

היישוב נוסד ביום י"ב בתמוז ה'תש"י -27 ביוני 1950 על ידי עולים מעיראק.
בשנים הראשונות סבל המושב מקשיים רבים ורוב מייסדיו, עולים מעיראק, עזבוהו. בשנת 1955 נותרו במושב כ-15 משפחות מעולי עיראק ואליהם הצטרפו כ-40 משפחות מצפון אפריקה, בעיקר מרוקו. בשנת 1957 התגוררו במושב 68 משפחות. בין המתיישבים לבין הסוכנות היהודית פרץ סכסוך על רקע בחירתם של המתיישבים לשווק חלק מתוצרתם שלא דרך תנובה כדי לקבל מחירים גבוהים יותר. הסוכנות היהודית התנגדה לכך בגלל שההתחייבות לשווק דרך תנובה נכללה בהסכם הלוואה שנתקבל מהסוכנות. הנושא הגיע לדיון בכנסת לאחר שעלו טענות שמדובר בניסיון פסול של הסוכנות לקדם את תנובה על חשבון משווקים אחרים. עד שנת 1962 התקדם המושב יפה. אולם בעקבות ההצלחה ניסו המתיישבים להתרחב מהר מדי, שקעו בחובות וכמחצית המשפחות הגיעו לפשיטת רגל. בשנת 1964 שוב עלה המושב לכותרות לאחר שהתיישבו בו כ-15 משפחות של אריסים ערבים. בשנים 1966-1967 הופקעו כ-1500 דונם מאדמות המושב לצורך הרחבת נמל התעופה בן-גוריון.
אתרים

בתחומי המושב - חורבה גדולה מן התקופה הביזנטית ששמה בערבית ח'רבת א-סבתרי. המקום שימש כאתר קרבות ב"מבצע דני" במלחמת העצמאות, ומכאן שמו העברי - גבעת דני.
אישים

האישים באים קשורים למושב יגל:
חיים אברהם - היה סופר ילדים ומשורר ישראלי, אביו של החייל החטוף בני אברהם. גדל במושב יגל.
לירן שטראובר - כדורגלן עבר ישראלי. נולד וגדל במושב יגל.
הראל דדון - כדורסלן ישראלי. נולד וגדל במושב יגל.
המוזיקאים מרינה מקסימיליאן וגיא מנטש עברו למושב יגל מאז 2019.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  דב גולדשטיין, אדם קטן נגד הסוכנות היהודית, מעריב, 15 בנובמבר 1957
↑  יוסף כנען, המגינים על מתישבי יגל, דבר, 13 בנובמבר 1957
↑  הכרזותיו המדיניות של ד"ר גולדמן, חרות, 12 בנובמבר 1957
↑  אנשים מסוגו של צפני מהווים סכנה להתיישבות, חרות, 17 בנובמבר 1957
↑  מיכה לימור, האדישות השתלטה על יגל, מעריב, 20 במרץ 1967
↑  מתיישבי יגל תובעים סילוק האריסים הערבים, דבר, 20 ביולי 1964
↑  אריאל ויינשטיין, 60 מליון ל"י לשיפור נמל לוד, מעריב, 7 בדצמבר 1966
↑  כל מקום ואתר, רעננה: ישראל. משרד הבטחון. ההוצאה לאור, 2000, עמ' 148
↑  Aviv Weinberger, מארינה מקסימיליאן וגיא מנטש: "גם במהלך ריב חשוב לא לבטל רגשות", באתר מארינה מקסימיליאן: "הבנו שאם אנחנו נמצאים רוב היום יחד מוטב להמנע ממריבות" | מגזין את, ‏2021-03-18
| --- | --- |
בקרת זהויות :  NLI: 987007590406805171
יצחק לוי (מוזיקאי)

ערך זה עוסק במוזיקאי. אם התכוונתם למשמעות אחרת, ראו .
| --- | --- |

 לידה:  15 במאי 1919 מניסה, טורקיה 
 פטירה:  21 ביולי 1977 (בגיל 58) ירושלים, ישראל 
 מוקד פעילות:  טורקיה, ישראל 
 סוג קול:  בריטון 
 שפה מועדפת:  טורקית 
 בן או בת זוג:  כוכבה לוי 
 צאצאים:  יסמין לוי 
 
יצחק לוי (15 במאי 1919 – 21 ביולי 1977, ו' באב ה'תשל"ז) היה מלחין, אתנולוג וזמר ישראלי.
התפרסם במיוחד בזכות ספרו "Chants Judeo-Espanols" ('שירים יהודו-ספרדים'), הידוע יותר בכינוי "ספר הרומנסות של יצחק לוי". לפרסום זה היה תפקיד מכריע בחשיפת השירה הספרדית יהודית למלחינים, מעבדים, מבצעים ולקהל הרחב.
ביוגרפיה

יצחק לוי נולד בשנת 1919 במניסה המרוחקת כ-30 קילומטר מצפון-מערב לאיזמיר שבטורקיה, ועלה לארץ ישראל בהיותו בן 3. למד מוזיקה ופיתוח קול בקונסרבטוריון הארץ-ישראלי למוזיקה ולדראמה בירושלים (כיום האקדמיה למוסיקה ולמחול בירושלים). חיבר מוזיקה לפסוקים מן התנ"ך וכן לפיוטים מכתביהם של משוררי תור הזהב של יהדות ספרד: יהודה הלוי, שלמה אבן גבירול, אבן עזרא ואחרים. כמו כן עסק גם בהלחנת שירים עבריים במיוחד שירי ילדים כמו "במדינת הגמדים" (מאת אלה אמיתן), "לרותי יום הולדת" (מאת יוסף כהן-צדק), "הרקפת" ועוד.
יצחק לוי היה מקורב לקבוצה של פוליטיקאים ועסקנים ספרדיים דוברי לאדינו שהבולטים בהם היו יצחק נבון ויעקב ניצני. בהשפעת אישים אלה וארגונים כגון ועד העדה הספרדית בירושלים החל קול ישראל בשנת 1954 לשדר בשפת הלאדינו. בשנת 1955 נתמנה יצחק לוי למנהל השידורים היומיים בלאדינו בקול ישראל ומ-1963 כיהן כמנהל תוכניות המוזיקה של עדות ישראל. תוך כדי עבודתו ברדיו הוא השיג מימון לאיסוף שירי לאדינו וחזנות ספרדית מפי צאצאי מגורשי ספרד והחל את פעילותו האתנוגרפית הרחבה באיסוף, ריכוז ורישום של השירים והמוזיקה בתווים.
מפעל חייו

יצחק לוי פרסם בין היתר שני ספרי מוזיקה ידועים: ספר של רומנסות ושירי עם יהודיים ספרדיים (הקרוי בקיצור, ושלא בדיוק) "ספר הרומנסות של יצחק לוי" וכן האנתולוגיה לחזנות ספרדית, שכוללת בתוכה פיוטים ושירי קודש בנוסחי כל הקהילות היהודיות הספרדיות בתפוצות, כגון אמסטרדם, איזמיר, טנג'יר וכדומה. את החומר לספרים אלה ליקט יצחק לוי בין היתר מפי קשישים דוברי לאדינו שהכיר בירושלים, עיר מגוריו, החל באמו וכלה בקשישים נוספים שהתוודע אליהם במיוחד למטרה זו. בחיבור נסתייע ביוסף יהודה מרטון. יש מספרים שחלקם אף הגיעו אליו ביוזמתם. הוא הקליט אותם וניסה לתעד את הנעימות בתווים וכמובן לכתוב גם את המילים, מעשה שאינו קל לביצוע, כשמדובר במסורת שבעל פה. רישומיו של לוי מעובדים לפי שיטות המוזיקה המערבית חרף העובדה שהמסורות המוזיקליות של מרבית הקהילות שתיעד אינן כאלו אלא מבוססות על תורת המקאם, ובשל כך אתנומוזיקולוגים החוקרים את המסורת המוזיקלית של יהדות ספרד ממעטים להשתמש בעבודתו.
במסגרת תפקידו בקול ישראל יזם יצחק לוי הקלטות של זמרים מקצועיים לשירי הלאדינו והפיוטים, שהעלה על הכתב ופרסם בשני ספריו. הבולט ביניהם הוא יהורם גאון, שהיה כבר זמר מוכר כשיצחק לוי עודד אותו להקליט שירים בלאדינו. בנוסף לכך היה שותפו של יצחק נבון ביצירת המחזמר המצליח בוסתן ספרדי. גם מחוץ לישראל משתמשים אמנים, המתמחים במוזיקה יהודית ספרדית, בספריו ומקליטים מהשירים, הרשומים שם בתוים. הזמר לוליק הקדיש את תקליטו "רומנסות ספרדיות" (1980) לזכרו של יצחק לוי.
אלבומו של שלמה ארצי "רומנסה ופיוט" (1977), נוצר בעידודו ובעצתו של יצחק לוי, שנפטר בטרם ראה התקליט אור.
לוי נפטר ב-21 ביולי 1977 בבית חולים הדסה בירושלים. ארכיונו, ובו יצירות וטרנסקריפציות, שמור בספרייה הלאומית.
מספר חודשים לאחר מותו הוענק לו פרס ירושלים במופע מרשים שנקרא ״מזמורים״ והופק על ידי ״קול ישראל״, שם ניהל את המחלקה ללאדינו.
בתו, יסמין לוי, היא זמרת ההולכת בדרכו ומשמרת את שירת הלאדינו.
תקליטים

שני אלבומים מהקלטותיו יצאו ביוזמת 'קול ישראל' רק לאחר מותו - בשנת 1980 ובשנת 2001.
האלבום, שיצא בשנת 2001, נקרא: "שירת חייו של יצחק לוי: רומנסות ושירים של יהדות ספרד". זהו דיסק כפול ובו 63 רומנסות ושירים בלאדינו ובעברית (I. רומנסות ושירים בלאדינו; II. שירים ליטורגיים, שירי לאדינו מתורגמים לעברית ושירי ילדים). החומר נאסף מתוך ספרי הרומנסות והשירים שליקט לוי בסיוע הרשות הלאומית לתרבות הלאדינו ורשת א' של קול ישראל. את הדיסקים ערך חיים צור ואת החוברת המצורפת להם ערכה מתילדה כהן סראנו. הזמרים: יצחק לוי, כוכבה לוי, יסמין לוי ויהודית אלכסנדרוני.
פרסומיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  תוכנית הקונצרט "...ואת בין הפרחים" ערב לדמותו של יצחק לוי בבית הספרים הלאומי והאוניברסיטאי ירושלים, 22 בדצמבר 2002
↑  כמובן למעט מסורות שהן מלכתחילה מערב אירופאיות למשל אמסטרדם
↑  ההקדשה על גבי עטיפת התקליט "רומנסות ספרדיות"
↑  ההקדשה על גבי עטיפת התקליט "רומנסה ופיוט"
↑  יצחק לוי איננו, מעריב 21 ביולי 1977
| --- | --- |
בקרת זהויות :  NLI: 987007308922505171  BIBSYS: 90721600  BnF: cb12765258z (data)  GND: 123022533  ISNI: 0000 0001 0823 597X  LCCN: n82012135  MusicBrainz: 7e06f780-baa4-4fc6-b804-6d1a83d6ef01  VIAF: 100388662   WorldCat (עם VIAF): 100388662
ליל העפרונות

| --- | --- |

 מידע כללי
 סוג:  אירוע 
 מדינה:  ארגנטינה 
 מיקום:  לה פלאטה 
 תאריך:  16 בספטמבר 1976 
 נפגעים
 הרוגים:  6 
 
ליל העפרונות (בספרדית: Noche de los Lápices) הוא כינוי לסדרת חטיפות והיעלמויות שלוו בעינויים של מספר תלמידים בני עשרה בידי המשטרה הארגנטינאית בתקופת המשטר הצבאי, בעיר לה פלאטה.
החטיפות בוצעו בידי משטרת פרובינציית בואנוס איירס בחודש ספטמבר 1976, ברובן בלילה שבין 16 ל-17 בספטמבר. הקורבנות היו 10 תלמידים, שהיו פעילים באותו הזמן, או קודם לכן, באיגוד תלמידי בתי הספר התיכוניים בעיר לה פלאטה, אשר דרשו סובסידיה על נסיעות באוטובוסים. דרישה זו נחשבה כחתרנית בידי הדיקטטורה. במחאה עצמה השתתפו תלמידים נוספים, חלקם נעצרו גם הם אולם שוחררו הודות לגילם הצעיר.
החטופים היו שישה בנים וארבע בנות שגיליהם נעו בין 16 ל-18 שנים. התלמידים הוחזקו ועונו משך מספר חודשים במרכזי מעצר סודיים ובלתי חוקיים. שישה מבין העצורים נרצחו, וארבעת הנותרים, שני בנים ושתי בנות, שוחררו במועדים שונים בין 1978 ל-1980.
האירוע זכה לפרסום, תחילה בעיר לה פלאטה. הוועדה הלאומית על היעלמותם של אנשים (Comisión Nacional sobre la Desaparición de Personas), שחקרה את עומק הדיכוי במהלך המלחמה המלוכלכת ואת גורלם של הנעדרים, בחרה בסיפור זה על מנת להמחיש ולהדגים את גורלם של נערים ונערות בני עשרה. עם תרגום הדוח "לעולם לא עוד" (Nunca Más) לשפות נוספות, זכה המקרה לפרסום נרחב.
בשנת 1986 הופק סרט עלילתי בשם זה, המבוסס על האירועים כפי שתוארו על ידי אחרון המשוחררים, פאבלו דיאז. הסרט בוים על ידי הבמאי הארגנטינאי יליד 1931 הקטור אוליברה, והיה לאחד הסרטים הראשונים לאחר החזרה לדמוקרטיה שעסקו בשנות הדיקטטורה.
לקריאה נוספת

Seoane, María y Hector Ruíz Nuñez, La Noche de los Lápices. Buenos Aires: Sudamericana, 2003
אל-אווירני פקולטטיבי

זיהוי באמצעות מבחנות מצע נוזלי של חיידקים אווירניים ואל-אווירניים: 1 - חיידקים אווירניים אובליגטוריים, 2 - חיידקים אל-אווירניים אובליגטוריים, 3 - חיידקים אל-אווירניים פקולטטיביים, 4 - מיקרואירופילים, 5 - חיידקים אל-אווירניים סובלי אוויר
אל-אווירני פקולטטיבי (מאנגלית: Facultative anaerobe)  או אל-אווירן בררני הוא מושג במיקרוביולוגיה המתאר מיקרואורגניזמים (בעיקר פרוקריוטים) שמסוגלים הן להתקיים בנוכחות של חמצן אטמוספירי והן בלעדיו. מרבית החיידקים שמוכרים כיום הם אל-אווירניים פקולטטיביים. המונח אווירני פקולטטיבי (מאנגלית: Facultative aerobe) נפוץ אף הוא בשימוש ומתאר את אותה קבוצת המיקרואוגניזמים בדיוק.
תיאור

מיקרואורגניזמים אל-אווירניים פקולטטיביים מסוגלים לחיות בנוכחות של חמצן אטמוספירי ולנצלו לצרכיהם המטבוליים בתהליך של זרחון חמצוני, בו מהווה החמצן קבל אלקטרונים סופי, על מנת להפיק את האנרגיה שדרושה להם מסוכרים וחומצות שומן לשם קיומם. בנוסף לכך, בסביבות אל-אווירניות, מיקרואורגניזמים אלה מסוגלים להפיק אנרגיה בדרכים אחרות (למשל על ידי שימוש בתרכובות ובמתכות שונות כקבלי אלקטרונים סופיים, או באמצעות תהליך התסיסה). בנוכחות חמצן אורגניזמים אלה יעדיפו להפיק אנרגיה בנשימה אווירנית מכיוון שהיא יעילה הרבה יותר מבחינה אנרגתית.
בתהליך של זרחון חמצוני נוצרים שני תוצרי לוואי רעילים: מימן על-חמצני ויון סופראוקסיד. שני חומרים אלה מחמצנים חזקים שנוטים להגיב עם חומרים אורגניים רבים ובכך לשנות את הרכבם. שינויים אלה מזיקים לאורגניזמים ועלולים לגרום למותם. אורגניזמים אווירניים הצליחו להתגבר על בעיה זאת באמצעות סינתזה של שלושה אנזימים (סופראוקסיד דיסמוטאז, פרוקסידאז וקטלאז) אשר מנטרלים את תוצרי הלוואי הללו. מיקרואורגניזמים אל-אווירניים פקולטטיביים מתאפיינים, בדומה למיקרואורגניזמים אווירניים אובליגטוריים, ביכולת סינתזה גבוהה של סופראוקסיד דיסמוטאז וקטלאז בלבד.
הפקת אנרגיה אל-אווירנית

כאמור, יעילות הפקת אנרגיה בתהליך של זרחון חמצוני גבוהה הרבה יותר בהשוואה לזאת האל-אווירנית, ולכן משיקולים אנרגטיים יעדיפו מיקרואורגניזמים אל-אווירניים פקולטטיביים להפיק אותה בנוכחות של חמצן. ואולם בסביבה דלה בחמצן נעזרים מיקרואורגניזמים אלה בנשימה אל-אווירנית ו/או בתסיסה. בתהליך של נשימה אל-אווירנית משמשים חומרים רבים בתור קבלי אלקטרונים סופיים במקום החמצן: גופרית, סולפט, חנקה, מנגן, פחמן חד-חמצני, ברזל וכן כספית, כרום, סלניום, מוליבדן, ארסן, ונדיום ואף אורניום וטכנציום.
תרבית אל-אווירנית פקולטטיבית

על מנת לתרבת מיקרואורגניזמים אל-אווירניים פקולטטיביים על גבי מצע אגר מוצק יש להדגיר את צלחות הפטרי עליהם נזרעו המיקרואורגניזמים, בדומה לתרבית אווירנית אובליגטורית, בריכוזי חמצן אטמוספיריים. בתוך מצע נוזלי יעדיפו מיקרואורגניזמים אלה לגדול בחלקה העליון של המבחנה, שכן שם ריכוז החמצן גבוה בשל פעפועו. עם זאת, חוסר החמצן אינו מונע את התרבותם ולכן ניתן לראותם גדלים לכל אורך המבחנה (ראו תמונה להמחשה בראש הערך).
אל-אווירניים פקולטטיביים בטבע וברפואה

מרבית האורגניזמים האל-אווירניים הפקולטטיביים הם פרוקריוטים, ברם תכונה זאת מצויה גם בקרב אאוקריוטים מסוימים, דוגמת חלק מהשמרים. יצורים רב-תאיים נחשבים אמנם לאל-אווירניים פקולטטיביים ברמת התא הבודד (למשל הפקת אנרגיה במעגל קורי באמצעות תסיסה לקטית), אולם כמכלול שלם הם אווירניים אובליגטוריים לכל דבר.
אל-אווירניים פקולטטיביים בטבע וברפואה > אל-אווירניים פקולטטיביים שכיחים ברפואה

הרשימה הבאה כוללת מיקרואורגניזמים אל-אווירניים פקולטטיביים שכיחים שעלולים לגרום לזיהומים בבני אדם ובבעלי חיים:
חיידקים קוליפורמים במשפחת ה-Enterobacteriacea, דוגמת חיידקים מהסוגים: Escherichia‏, Klebsiella, ‏Serratia, ‏Proteus, ‏Salmonella, ‏Shigella, שמרביתם מהווים פלורה טבעית במעיים, עלולים לגרום לזיהומים מזדמנים ברקמות שונות.
חיידקים בסוג Staphylococcus, דוגמת Staphylococcus aureus, שמהווים חלק מהפלורה הטבעית בבני אדם, עלולים לגרום לזיהומים ברקמות שונות.
חיידקים בסוג Streptococcus, דוגמת Streptococcus pyogenes, שמהווה גורם חיידקי מוביל להתפתחות דלקת גרון.
חיידקים בסוג Haemophilus, דוגמת Haemophilus influenzae, שמהווים חלק מהפלורה הטבעית בדרכי הנשימה של בני האדם, עלולים לגרום לדלקות בדרכי הנשימה ובאוזן התיכונה.
חיידקים מהסוג Listeria: ‏Listeria monocytogenes, שגורם למחלת הליסטריוזיס.
חיידקים בסוג Vibrio, דוגמת Vibrio cholerae, שעלול לגרום למחלת הכולרה.
חיידקים מהסוג Bacillus: ‏Bacillus anthracis, שגורם למחלת הגחלת.
חיידקים מהסוג Corynebacterium: ‏Corynebacterium diphtheriae, שגורם למחלת הקרמת.
ראו גם

אורגניזם אווירני
אורגניזם אל-אווירני
הערות שוליים

↑  בְּרֵרָנִי במילון מיקרוביולוגיה (תשנ"ה), באתר האקדמיה ללשון העברית
↑  ‏Bacteria - Physical requirements. Encyclopædia Britannica.
↑  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.25. ISBN 978-0323033039.
1 2  Byung H Kim, Geoffrey M Gadd. Bacterial Physiology and Metabolism. Cambridge University Press. 2008, p.309. ISBN 978-0511393228.
1 2  Byung H Kim, Geoffrey M Gadd. Bacterial Physiology and Metabolism. Cambridge University Press. 2008, p.257. ISBN 978-0511393228.
1 2  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.29. ISBN 978-0323033039.
↑  ‏ An Introduction to Reactive Oxygen Species - Measurement of ROS in Cells.
↑  ‏Nutrition and Growth of Bacteria.
↑  ‏Bacteria Classified by Cellular Respiration.
↑  Shimomura-Shimizu M, Karube I. (2010). Yeast based sensors. Advances in Biochemical Engineering/Biotechnology. 117:1-19. PMID 20087724.
↑  Nelson, David L., & Cox, Michael M. Lehninger Principles of Biochemistry (4th ed.). New York: W.H. Freeman and Company. 2004, p. 543. ISBN 978-0716743392.
↑  ‏Taxonomic Listing of Bacteria.
↑  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.273. ISBN 978-0323033039.
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
חיידקים מהמין Bacillus anthracis הם אל-אווירניים פקולטטיביים
אל-אווירני אובליגטורי

זיהוי באמצעות מבחנות מצע נוזלי של חיידקים אווירניים ואל-אווירניים: 1 - חיידקים אווירניים אובליגטוריים, 2 - חיידקים אל-אווירניים אובליגטוריים, 3 - חיידקים אל-אווירניים פקולטטיביים, 4 - מיקרואירופילים, 5 - חיידקים אל-אווירניים סובלי אוויר
אל-אווירני אובליגטורי (מאנגלית: Obligate anaerobe) או אל-אווירן הכרחי הוא מושג במיקרוביולוגיה המתאר מיקרואורגניזמים (בעיקר פרוקריוטים) שאינם מסוגלים להתקיים בנוכחות של חמצן אטמוספירי לאורך זמן ומתים בנוכחותו מכיוון שחסרים להם האנזימים סופראוקסיד דיסמוטאז, פרוקסידאז וקטלאז אשר מנטרלים את מולקולות המימן העל-חמצני ויון הסופראוקסיד - תוצרי הלוואי הרעילים שנוצרים בעקבות חשיפה לחמצן. לא כל האל-אווירניים האובליגטוריים מגיבים באופן זהה לנוכחות של חמצן; בעוד שחלקם מסוגלים לסבול ריכוז של עד 8% חמצן, אחרים אינם מסוגלים לסבול ריכוזים שעולים על 0.5%. בהקשר זה אין להתבלבל בין מיקרואורגניזמים אל-אווירניים אובליגטוריים לבין מיקרואירופילים. מיקרואירופילים מזכירים מאוד את האל-אווירניים האובליגטוריים בכך שהם אינם מסוגלים לסבול ריכוז חמצן אטמוספירי (מתקיימים בסביבה בה הריכוז נע בין 2%–10% חמצן), אולם בשונה מהם המיקרואירופילים זקוקים לחמצן על מנת להפיק אנרגיה.